stanford-oval/wikipedia huggingface dataset:
המטבח הסיני
המטבח הסיני-אמריקאי

מטבח זה נוצר בארצות הברית במאה ה-19 על ידי מהגרים סינים שפתחו מסעדות וניסו להתאים את המטבח לחיך המערבי. עם הזמן התפתח מטבח המבוסס על המטבח הקנטונזי בשילוב חומרי גלם מערביים שהוו תחליף לחומרי גלם לא זמינים. מטבח זה כלל גרסאות אמריקאיות למנות סיניות וכן מנות חדשות שאינן קיימות בסין וחלקן אופייניות אף לערים מסוימות בארצות הברית.
דוגמאות למנות סיניות שקיבלו גרסה מערבית:
מרק וונטון - בגואנגדונג מרק זה מהווה ארוחה שלמה ומבוסס על ציר עשיר בו אטריות וכיסוני וונטון. בארצות הברית המנה הפכה למנה ראשונה המכילה מרק צח וכיסוני וונטון בלבד.
עוף קונג פאו - המנה המכונה בסין גונגבאו ג'ידינג התפתחה בארצות הברית למנה דומה אך נבדלת המכונה "kung pao chicken" או "עוף בנוסח סצ'ואן". בגרסתה המערבית המנה הרבה פחות חריפה ויותר מתוקה. כמו כן לעיתים מוחלף העוף בבשר בקר (בקר בנוסח סצ'ואן) או מאכלי ים.
במנות רבות אחרות הוחלפו רכיבים אקזוטיים שלא היו בנמצא ברכיבים מקומיים. הדוגמה הבולטת היא שימוש באטריות ביצים שהן פחות נפוצות בסין אך היו נפוצות מאוד במערב. [דרוש מקור]
מנות אחרות הן מנות סיניות שנדחקו לשוליים בסין עצמה אך בארצות הברית אהבו אותן מאוד וקידמו אותן למרכז הבמה - דוגמה לכך היא האורז המטוגן שאמנם קיים בסין אך הרבה פחות נפוץ שם מבארצות הברית. [דרוש מקור]
מנות הייחודיות למטבח הסיני-אמריקאי:
צ'ופ סואי - מנה זו של בשר וירקות ברוטב חום נועדה לנצל שאריות.
עוף בשומשום - למעשה גרסה של עוף מטוגן שהיא מנה אמריקאית קלאסית. מהגרים סינים עשו שימוש במנה זו והוסיפו לה מרכיבים סיניים כמו רוטב חמוץ-מתוק ושומשום.
אג פו יאנג - נטיפי אומלט המטוגנים בשמן עמוק, מוגשים על ירקות מאודים, לרוב בתוספת בשר. בעיר סנט לואיס, מיזורי מכינים כריך הנקרא סיינט פול הכולל בתוכו את האומלט עם מיונז, חסה ועגבניות.
קראב ראנגון - כיסוני וונטון מטוגנים במילוי תחליף סרטן וגבינת שמנת.
בננה מטוגנת ואננס מטוגן - הומצאו כדי לספק את החיך המערבי המורגל לקינוח בסוף הארוחה.
עוגיות מזל - הומצאו בקליפורניה בתחילת המאה ה-20 והוגשו במקור בבית תה בסגנון יפני.
אגרול - דומה לספרינג רול הסיני, אך המעטפת עבה יותר ודומה לעלי פסטל. מוגש עם רוטב חמוץ-מתוק אמריקאי בצבע אדום בוהק.
המטבח הסיני-אמריקאי > מטבח סיני-קנדי

נוצר באותן הנסיבות בהן נוצר המטבח הסיני-אמריקאי ואינו שונה ממנו בהרבה. מנות רבות במטבח זה מטוגנות בשמן עמוק.
מנות ייחודיות למטבח זה הן:
צלעות חזיר מטוגנות
כנפי עוף מטוגנות
לאקסה ("אטריות סינגפור") - אטריות אורז, בשר וירקות ברוטב קארי וחלב קוקוס.
דאי דופ ווי - שילוב של עוף מטוגן, חזיר בגריל, שרימפס וירקות.
לקריאה נוספת

רפי גרוסגליק, "מאותנטיות מבוימת לאותנטיות נזילה - אוכל סיני בישראל בעידן הגלוקאלי", אוניברסיטת בן-גוריון בנגב - על מטבח סיני בישראל
אטריות מוקפצות בווק
טבח סיני מכין איטריות במסעדה בבייג'ינג
אגרול
הכנת ברווז בנוסח פקינג
ח'דיג'ה שאו

ח'דיג'ה מוניפה"באני" שְאוֹ CD(אנ') (באנגלית: Khadija Monifa "Bunny" Shaow CD) נולדה ב-31 ינואר 1997. היא כדורגלנית ג'מייקנית מקצוענית המשחקת כחלוצה במועדון הסופר ליג האנגלית לנשים מנצ'סטר סיטי, וקפטנית נבחרת ג'מייקה. היא מלכת השערים של מנצ'סטר סיטי בכל הזמנים, מלכת השערים של ג'מייקה בכל הזמנים לנשים וגברים כאחד, וזכתה לתואר שחקן השנה של קונפדרציית האיגוד של צפון אמריקה, מרכז אמריקה והקריביים לכדורגל(אנ') בשנת 2022.
שאו שיחקה בעבר במועדון בורדו בליגת העל הצרפתית לכדורגל נשים, והפכה למלכת השערים בעונת 2020-21, וזכתה פעמיים בתואר שחקן החודש. עם מנצ'סטר סיטי, היא זוכת גביע הליגה האנגלית לנשים ונבחרה לשחקנית השנה של המועדון ומלכת השערים בעונת 2022-23. עבור אותה עונה, שאו נבחרה בקבוצת השנה של הסופר ליג האנגלית לנשים(אנ'), ופעמיים זכתה בפרס שחקן החודש של הליגה.
ביוגרפיה מוקדמת

שאו נולדה בעיר ספניש טאון(אנ'), ג'מייקה לג'ורג' שאו, סנדלר, ולאם מוניקה, חקלאית תרנגולות. היא הייתה הצעירה מבין 13 אחים ואחיות. שאו כונתה 'באני' על ידי אחיה בגלל חיבה לגזר בגיל צעיר. היא למדה בבית ספר תיכון סנט יאגו(אנ').
שאו החלה לשחק כדורגל עם אחיה הגדולים. בגיל 13 זומנה שאו בפעם הראשונה לנבחרת U15 של ג'מייקה. בזמן שייצגה את ג'מייקה בנבחרת זו, היא קיבלה הצעות למלגה ממכללת נבארו(אנ') בטקסס ומכללת מזרח פלורידה סטייט(אנ'). לבסוף היא נבחרה על ידי אוניברסיטת טנסי. היא סיימה את לימודיה באוניברסיטת טנסי עם תואר ראשון בתקשורת.
קריירה באוניברסיטאות

שאו שיחקה את השנתיים הראשונות שלה בקולג' הקהילתי של מכללת מזרח פלורידה סטייט, וזכתה בשנת 2016 בהצטיינות של ה-NSCAA(אנ') בנבחרת הראשונה של איגוד האתלטיקה של כל אמריקה. בשנת 2017 עברה שאו לאוניברסיטת טנסי. במהלך תקופתה עם "טנסי וולונטירס"(אנ'), היא הוסבה מקשר לחלוץ על ידי מאמנה. היא נבחרה לקבוצה הראשונה של טורנירי All-SEC בשתי העונות שלה בטנסי, וזכתה לתואר לשחקן ההתקפה של השנה ב-SEC כבוגרת ב-2018. היא החליטה שלא להיכנס ל"דראפט" הליגה הלאומית לכדורגל נשים בארצות הברית - NWSL לאחר הקולג', כדי לבחון אפשרויות מעבר לים באירופה ובאסיה.
קריירת מועדונים > פלורידה קראש

בשנת 2018, שאו שיחקה בקבוצת המקצוענית למחצה פלורידה קראש מליגת WPSL(אנ').
קריירת מועדונים > בורדו > 2019-20

ב-7 ביוני 2019, קבוצת ליגת העל הצרפתית בכדורגל נשים בורדו, הודיעה שהחתימה את שאו על חוזה לשנתיים. שאו ערכה את הופעת הבכורה המקצוענית שלה ב-25 באוגוסט 2019 עם בורדו, נגד מועדון הכדורגל פלארי 91(אנ'). במשחק הבכורה שלה, היא הבקיעה צמד שערים שהוביל לניצחון 4–1 לקבוצתה. היא חזרה על הופעתה, במשחק חוץ, הפעם מול מועדון הכדורגל דיז'ון במשחקה השני. בעונתה הראשונה, היא הבקיעה 10 שערים והניבה חמישה "בישולים" ב-15 משחקי ליגה.
קריירת מועדונים > בורדו > 2020-21

שאו הבקיעה ארבעה שערים בניצחון 6–1 על פלארי 91 ב-10 באוקטובר 2020. היא המשיכה וכבשה שלושער נגד מועדון הכדורגל דיז'ון ו-ונגד מועדון סטאד-דה-ריימס(אנ') פעמיים במהלך העונה: ב-31 באוקטובר 2020 כדי לעזור לבורדו לזכות בניצחון ביתי 5-1; וב-23 בינואר 2021 בניצחון גדול 7–1. כיבוש השערים והביצועים הכלליים שלה זיכו אותה בתואר השחקנית הנשית של החודש בליגת העל הצרפתית פעמיים: בחודשים אוקטובר 2020, וינואר 2021. היא סיימה את העונה השנייה שלה בליגה עם 22 שערים ושבעה "בישולים" ב-20 משחקים, והפכה למלכת השערים של הליגה, והקדימה בשער אחד את המלכה הקודמת מארי אנטואנט קטוטו. היא גם זכתה במקום השישי בדירוג נבחרת העונה. היא הייתה מועמדת לפרסי השחקן הטוב ביותר של העונה: הן עבור האיגוד הלאומי של הכדורגלנים המקצוענים בצרפת(אנ') והן עבור הליגה המקצוענית לנשים בצרפת, אולם הקדימה אותה בדירוג קדידיאדי דיאני(אנ') בשני הפרסים.
קריירת מועדונים > מנצ'סטר סיטי > 2021-22

ב-17 ביוני 2021, מנצ'סטר סיטי הודיעה שהחתימה את שאו מבורדו על חוזה לשלוש שנים.. שאו בילתה את עונתה הראשונה במועדון בעיקר כחלוצת הבחירה השנייה אחרי הכוכבת הבריטית אלן ווייט. היא הבקיעה שלושער ראשון עבור המועדון בניצחון 6–0 בגביע האנגלי נגד לסטר סיטי. היא גם הייתה מלכת השערים המשותפת של גביע הליגה האנגלית לנשים של העונה, ושותפה לזכייה בגביע הזה כש"הסיטי" הביסה את צ'לסי 3–1 במשחק הגמר. מאוחר יותר היא כבשה ארבעה שערים בניצחון 7–2 של מאנצ'סטר סיטי על ברייטון בליגת העל. היא סיימה את עונתה הראשונה בתור מלכת השערים השנייה בקבוצה עם 16 שערים.
קריירת מועדונים > מנצ'סטר סיטי > 2022-23

זו הייתה שנת הפריצה של שאו במועדון, כשהיא ביססה את עצמה כחלוצת הבחירה הראשונה לאחר פרישתה של אלן ווייט.ב-12 במרץ 2023, שאו כבשה צמד בניצחון 2–1 על ברייטון והוב אלביון, והביאה את מאזנה ל-26 שערים ב-22 משחקים, והפכה לשחקנית הנשים בעלת הניקוד הגבוה ביותר של מנצ'סטר סיטי בעונה אחת. היא שברה בכך את השיא של ניקיטה פאריס(אנ') של 24 שערים בעונת 2018-19. ב-5 במאי 2023, שאו נבחרה לשחקנית השנה של איגוד הכדורגל העולמי(אנ') לשנת 2022, והפכה לשחקנית הקאריבית הראשונה בהיסטוריה שזוכה בפרס. ב-27 במאי, כבשה שאו את שער המועדון ה-50 שלה, כשהבקיעה פעמיים בניצחון 3-2 על אברטון במשחק האחרון של ליגת העל לנשים של העונה. בתום עונת 2022-23 היא כבשה 31 שערים ב-30 משחקים בכל המסגרות במנצ'סטר סיטי, ונבחרה לשחקנית העונה של המועדון. היא החמיצה את תואר "נעל הזהב" של ליגת העל לנשים בהפרש של שני שערים לרייצ'ל דיילי, לאחר שהובילה את טבלת מלכת השערים במשך רוב העונה. השער של שאו נגד ארסנל ב-2 באפריל 2023 נבחר לשער העונה של המועדון. היא נבחרה לנבחרת השנה של PFA WSL לשנת 2023 ומועמדת כאחת מ-30 המועמדות לזכיית כדור הזהב. ב-30 במאי 2023, חתמה שאו על הארכת חוזה לשנתיים, שתחזיק אותה במועדון עד 2026.
קריירת מועדונים > מנצ'סטר סיטי > 2023-24

ב-26 בנובמבר 2023, שאו כבשה שלושער במחצית הראשונה נגד טוטנהאם בניצחון 7–0 נגד המועדון, ואחריו שלושער נוסף נגד אברטון ב-17 בדצמבר, כדי להפוך למלכת השערים של הסופר ליג עם 9 שערים ב-9 הופעות. היא זכתה בתואר שחקן החודש בסופר ליג לדצמבר 2023. ב-21 בינואר 2024, כבשה שאו את השלושער השלישי שלה בעונת 2023–24 מול ליברפול, והפכה למובילת מבקיעות השלושער בליגה, לצד ויויאן מיאדמה של ארסנל עם חמישה שלושער. שאו כבשה בניצחון 1–0 מול צ'לסי, והביאה את מנצ'סטר סיטי לשוויון נקודות עם צ'לסי בראשות הליגה. היא הבקיעה ראשונה בניצחון 2–1 על אברטון ב-2 במרץ 2024, והציבה את מנצ'סטר סיטי בראש הליגה. ב-23 במרץ 2024, שאו הפכה למלכת השערים של מנצ'סטר סיטי בכל הזמנים, לאחר שכבשה את השער ה-68 שלה ב-81 הופעות בקבוצה, בניצחון 3-1 על היריבה העירונית, מנצ'סטר יונייטד.
ב-3 במאי היא נבחרה לכדורגלנית השנה של הסופרליג. היא זכתה בפרס ליגת העל לשחקן העונה. באוגוסט 2024 חדיג'ה שאו נבחרה לשחקנית השנה של איגוד הכדורגלנים המקצועיים.
קריירת מועדונים > מנצ'סטר סיטי > 2024-25

במשחק הביתי בפתיחת העונה, כבשה שאו את השער בניצחון 1-0 על ברייטון. במשחק חוץ בליברפול, לאחר שספגה שער במחצית הראשונה, היא כבשה פעמיים בדקות ה-58 וה-92, וקבעה את התוצאה הסופית 2–1. שאו כבשה את השלושער השישי שלה בסופר ליג ב-8 בנובמבר 2024 בניצחון ביתי 4-0 מול טוטנהאם הוטספר, והפכה למחזיקת השיא המוחלט במספר הניקוד הרב ביותר בליגה. ב-21 בנובמבר 2024, שני השערים של שו מול האמארבי השוודית בליגת האלופות לנשים, הפכו אותה למלכת השערים של המועדון בכל הזמנים בתחרות.
קריירה בינלאומית

שאו שיחקה בנבחרות ג'מייקה הצעירות של עד גיל 15, עד גיל 17 ועד גיל 20 ובנבחרת הבוגרת של ג'מייקה. את משחקה הבינלאומי הראשון שיחקה כבר בגיל 14.
שאו ערכה את הופעת הבכורה הבינלאומית בנבחרת הבוגרת ב-23 באוגוסט 2015, כשהבקיעה פעמיים בניצחון 6–0 על הרפובליקה הדומיניקנית במשחק המוקדמות לאולימפיאדה. בשנת 2019, שאו הייתה חלק מנבחרת ג'מייקה שהעפילה לגביע העולם בכדורגל נשים 2019. בכך, הם הפכו לאומה הקאריבית הראשונה שהעפילה אי פעם למונדיאל לנשים. היא שוב הובילה את מדינתה לגביע העולם בכדורגל נשים 2023, שם היא הגיעה לשמינית הגמר. זו הייתה הפעם הראשונה שנבחרת הנשים או הגברים של ג'מייקה, עלתה לשלב נוקאאוט במונדיאל.
עיטורים ואותות הצטיינות וכבוד > קבוצתיות > מנצ'סטר סיטי

אליפות הסופר ליג - 2021-22
גביע ה-FA לנשים - 2021*22
עיטורים ואותות הצטיינות וכבוד > קבוצתיות > נבחרת ג'מייקה

מקום שלישי בגביע הזהב של CONCACAF לנשים. בשנים 2018 ו-2022
עיטורים ואותות הצטיינות וכבוד > אישיות

השחקנית המצטיינת של CONCACAF לשנת 2022, ומועמדת לשנת 2018
נבחרת השנה (2022) של אליפות ה-CONCACAF
נבחרת השנה (2018) של אליפות ה-CONCACAF
מלכת השערים של ליגת העל הצרפתית (2020-21)
שחקנית החודש (אוק' 2020) ו-(ינואר 2021) של ליגת העל הצרפתית
נבחרת השנה בליגת העל הצרפתית
שחקנית החודש בסופר ליג האנגלית (אוק' 2022), (מרץ 2023), (דצמ' 2023)
שחקנית השנה של מנצ'סטר סיטי 2022-23
שער השנה של מנצ'סטר סיטי 2022-23
נבחרת השנה (2022-23) של הסופר ליג האנגלית
זכייה במגף הזהב של הסופר ליג האנגלית לשנת 2023-2024
שחקנית השנה מטעם התאחדות כתבי הכדורגל באנגליה לשנת 2024.
דרגת מפקד CD במסדר ההבחנה הג'מייקני - (2020)
עיטורים ואותות הצטיינות וכבוד > אישיות > פרס ההוקרה

בשנת 2018, שאו זכה בתואר כדורגלן השנה של הגארדיאן, פרס שניתן לכדורגלן "שעשה משהו יוצא דופן, בין אם על ידי התגברות על מצוקה, עזרה לזולת או מתן דוגמה ספורטיבית על ידי התנהגות יושר יוצאת דופן.
ביאורים

↑  "מסדר ההבחנה" הוא מסדר לאומי בשיטת ההצטיינות הג'מייקנית. הוא ניתן לאזרחי ג'מייקה שהעניקו שירותים יוצאי דופן וחשובים לג'מייקה. שאו מעוטרת בעיטור ההצטיינות הזה.
↑  נבחרת נוער לאומית עד גיל 15.
↑  מאמני כדורגל בקולג'ים כולם משמשים כמובילים המכירים את שמות שחקני ושחקניות הכדורגל מכל אזור בכל ארצות הברית. הם בוחרים מדי שנה שחקנים הראויים להכרה. כמעט 800 שחקנים ושחקניות נקראים מדי שנה, ומוזמנים לוועידה להתכבד בטקס מיוחד. סימוכין כאן.
↑  טורניר ה-SEC הוא טורניר כדורגל הנשים שלאחר העונה.
↑  CONCACAF היא הקונפדרציה של הכדורגל של צפון, מרכז אמריקה והאיגוד הקריביים, והיא אחת מששת היבשות של פיפ"א. סימוכין ראו כאן.
יוסף עזריהו

יוסף עזריהו (אוזרקובסקי) (22 בדצמבר 1873, סובאלק, רוסיה (ליטא) – 20 במרץ 1945, תל אביב) היה מורה ופעיל ציוני, ממייסדי תל אביב.
יוסף ושרה עזריהו
הערות שוליים

↑  מי היו 66 מייסדי תל אביב?, באתר מט"ח
| --- | --- |
בקרת זהויות :  NLI: 987007306815105171  ISNI: 0000 0004 0305 6472  LCCN: no2006056586  VIAF: 299038771   WorldCat (עם VIAF): 299038771
אלכסנדר וינוגרדוב (קאנואיסט)

אלכסנדר יורייביץ' וינוגרדוב (ברוסית: Александр Юрьевич Виноградов; נולד ב-10 בנובמבר 1951) הוא קאנואיסט יהודי-סובייטי בעבר. אלוף אולימפי (מונטריאול 1976) בזוגית ל-500 מטר ול-1000 מטר. נוסף לכך, הוא 3 פעמים אלוף עולם (1971, 1974 ו-1975) בקאנו זוגית למרחקים שונים.
ביוגרפיה

וינוגרדוב נולד וגדל במוסקבה. הוא התאמן בהדרכת אביו יורי וינוגרדוב (אנ'), אלוף עולם (1958).
ביוגרפיה > 1971 > אלוף עולם

באליפות העולם שנערכה בבלגרד, יוגוסלביה (באותה העת) 1971 הוא זכה במדליית זהב בקאנו זוגית ל-10,0000 מטר ביחד עם נאום פרוקופץ היהודי.
ביוגרפיה > 1974

באליפות העולם שנערכה במקסיקו סיטי, מקסיקו 1974 הוא זכה במדליית זהב בקאנו זוגית ל-500 מטר ביחד עם יורי לובנוב (אנ').
ביוגרפיה > 1975

באליפות העולם שנערכה בבלגרד 1975 הוא זכה בשתי מדליות, זהב וארד. מדליית זהב פעם שנייה ברציפות בקאנו זוגית ל-500 מטר ביחד עם יורי לובנוב ומדליית ארד בקאנו זוגית ל-1000 מטר, ביחד עם רומן ויצ'נקו (אנ').
ביוגרפיה > 1976 > אלוף אולימפי

באולימפיאדת מונטריאול הוא זכה בשתי מדליות זהב, בקאנו זוגית ל-500 מטר ביחד עם סרגיי פטרנקו (אנ') בתוצאה של 1:45.81 דקות, לפני יז'י אופרה ואנדז'יי גרונוביץ' מפולין (1:47.77 דקות) ותמש בודאי ואוסקר פריי מהונגריה (1:48.35 דקות), בפעם הראשונה במשחקים האולימפיים שתחרות זו נערכת וב-1000 מטר ביחד עם סרגיי פטרנקו בתוצאה של 3:52.76 דקות, לפני גיורגה דניאלוב וגיורגה סימיונוב מרומניה (3:54.28 דקות) ותמש בודאי ואוסקר פריי מהונגריה (3:55.66 דקות).
ביוגרפיה > 1979

באליפות העולם שנערכה בדיסבורג, גרמניה המערבית 1979 הוא זכה במדליית כסף בקאנו זוגית ל-500 מטר ביחד עם סרגיי פטרנקו, אחרי איוואן פצאיקין ופטרה קפוסטה מרומניה ולפני מרק יביק ופיוטר פאוובסקי מפולין.
ביוגרפיה > 1980

באולימפיאדת מוסקבה הוא סיים במקום שישי בקאנו זוגית ל-500 מטר בתוצאה של 1:46.95 דקות עם סרגיי פטרנקו ולא הצליח להגן על תואריו.
צ'שין

כיכר העיר בצ'שין
צ'שין (בפולנית: Cieszyn; בצ'כית: Těšín; בגרמנית: Teschen; ביידיש: טעשין) היא עיר בדרום פולין בגבול עם צ'כיה ומרכז מנהלי של מחוז צ'שינסקי (Powiat cieszyński). בעיר חיים 36,109 תושבים, נכון לשנת 2004. צ'שין חצויה, מאז סיום מלחמת העולם השנייה, על ידי נחל האולזה וגם על ידי הגבול שבין פולין ובין צ'כיה. החלק הצ'כי של העיר קרוי צ'שין הצ'כית (Český Těšín).
היסטוריה

על פי המסורת הנקוטה בידי תושבי העיר הוקמה צ'שין בשנת 810 על ידי שלושה אחים, Bolko, Leszko ו-Cieszko, בני מלך, שמצאו במקום מעין והחליטו לייסד יישוב. שם הערך נגזר מהאמירה "cieszym się" שמשמעותה היא "אני מרוצה".
שם העיר מוזכר לראשונה במסמך אפיפיורי משנת 1155. במקום הוקמה מצודה וסביבה נבנה היישוב. ליישוב ניתנו זכויות עיר החל משנת 1290, זכויות שאושררו בשנת 1364.
העיר הייתה לבירת דוכסות צ'שין ותושביה היו בעיקר פולנים וצ'כים וגם מיעוטים של גרמנים, הונגרים ויהודים. ניהול המקום היה לסלע מחלוקת בין הפולנים, שמספרם הלך וגדל עם הזמן ובין הצ'כים שמספרם התמעט. במאה ה-19 הפכה העיר למרכז חשוב של האמונה הפרוטסטנטית בין הפולנים. בסיום מלחמת העולם הראשונה, כשפורקה האימפריה האוסטרו-הונגרית, הפך המקום לסלע מחלוקת ביחסי פולין-צ'כוסלובקיה ואפילו היה סיבה למלחמה קטנה ביניהן. בשנת 1920 החליטה ועידת השגרירים על חלוקת העיר וכך נוצרה העיר הצ'כית.
הסכסוך בין פולין ובין צ'כוסלובקיה בין שתי מלחמות העולם מנע משתי המדינות חתימה על ברית מול האיום הגרמני, יתר על כן, פולין השתתפה בחלוקת צ'כוסלובקיה בועידת מינכן וקיבלה את החלק הצ'כי של העיר וסביבותיה, לזמן קצר, עד שנכבשה בעצמה על ידי הגרמנים. אחרי מלחמת העולם השנייה שבה העיר לחלוקה הקודמת. בתקופת הכיבוש הגרמני של העיר הוטלו על יהודיה גזירות שונות, ובערב ראש השנה ובערב יום כיפור ת"ש הועלו באש בתי הכנסת שבעיר. מאוקטובר 1939 ועד קיץ 1942 גורשו כל יהודי העיר, כ-1,600 איש, מזרחה, וגורלם היה כגורל יתר היהודים ביישובים אליהם הגיעו.
אסתר טרי

אסתר (אתי) טרי (לבית כהן) היא שחקנית כדורסל בכיסאות גלגלים לשעבר וחברת משלחות ישראל במשחקים הפאראלימפיים.
קריירה

את עיסוקה בספורט נכים החלה במרכז הספורט לנכים של איל"ן ברמת גן.
היא הייתה חברה וקלעית מצטיינת בנבחרת הנשים בכדורסל כיסאות גלגלים.
התחרתה במסגרת משחקי סטוק מנדוויל והשתתפה במשלחות ישראל אל המשחקים הפאראלימפיים היידלברג (1972), המשחקים הפאראלימפיים טורונטו (1976), המשחקים הפאראלימפיים ארנהם (1980), המשחקים הפאראלימפיים ניו יורק וסטוק מנדוויל (1984) ואל המשחקים הפאראלימפיים סיאול (1988). כחברת הנבחרת זכתה במדליית זהב פאראלימפית (1976), בשתי מדליות כסף (1980 ו-1984) ובמדליית ארד (1972).
נוסף לפעילות במרכז הספורט לנכים ברמת גן, טרי פעילה בעיר מגוריה במועדון הנכים ראשון לציון ומתחרה בטניס שולחן.
טרי עבדה בשירות התעסוקה ובשנת 1993 הותקפה במקום העבודה.
טרי פעילה בחוגי ריקוד בכיסא גלגלים וביום העצמאות ה-74 בשנת 2022 לקחה חלק בטקס הדלקת המשואות עם להקת הריקודים "גלגלי רני".
סמדר צור

סמדר צור (נולדה ב-1962) היא ספורטאית ואלופה פאראלימפית.
ביוגרפיה

צור גדלה בקיבוץ מעגן מיכאל.
בנעוריה שיחקה כדורסל בקבוצת הפועל מעגן מיכאל. בשנת 1977, במהלך שחייה בכנרת נפגעה קשות מסירת מרוץ. רגלה הימנית נקטעה ואחרי תקופת שיקום היא התנדבה לשירות צבאי בפיקוד צפון ואחריו התמקדה בספורט נכים והייתה שחקנית כדורסל כיסאות גלגלים בנבחרת איל"ן ירושלים, בארגון נכי צה"ל ובאיל"ן חיפה.
במשחקים הפאראלימפיים ניו יורק וסטוק מנדוויל (1984) השתתפה כחברה בנבחרת הכדורסל לנשים וזכתה עם הנבחרת במדליית כסף.במשחקים הפאראלימפיים סיאול (1988) התחרתה עם נבחרת הנשים בכדורסל והשתתפה בשלושה משחים: במשחה 100 מטר בסגנון פרפר סיימה במקום הראשון (1:33.89 דקות) וזכתה במדליית זהב, במשחה 100 מטר בסגנון חזה סיימה במקום השלישי (1:45.39 דקות) וזכתה במדליית ארד, ובמשחה 200 מטר בסגנון מעורב סיימה במקום הרביעי.
בשנת 1987 הייתה האישה השחקנית היחידה בליגה לכדורסל נכים. בשנת 1989 פרשה מהנבחרת.
הערות שוליים

1 2  דרור מרשלקוביץ, סמדר צור - גם בה פגעה סירה, חדשות, 16 ביולי 1987
↑  אברהם תשובה, סמדר צור הכוכבת של איל"ן חיפה, מעריב, 22 במרץ 1984
↑  אברהם תשובה, נבחרת חסרת נסיון תייצג את ישרא באליפות אירופה בצרפת, מעריב, 10 באוקטובר 1989
|  משלחת ישראל למשחקים הפאראלימפיים ניו יורק וסטוק מנדוויל (1984)  |
| --- | --- | --- |
|    אתלטיקה |  יקותיאל גרשוני • צבי הופמן •  נחמן וולף • דוד יעקובוביץ' •  יששכר נבון • מירי סיסו • יהוא עדני •  חיים פליטר • צבי קרש •  צפורה רובין |  |
|    הרמת משקולות |  שמואל חיימוביץ' •  אברהם שטרויך |  |
|    טניס שולחן |  ירון אופשטיין |  |
|    כדורסל |  נבחרת ישראל בכדורסל (נשים) (נאורה אבן-זהב, רות חמי, אסתר טרי, נורית יעקב, חמדה לוי, אריאלה מיזן, מלי מילר, איילה מלחן, רחל סעיד, סמדר צור, צפורה רובין, בתיה שוויקי)  נבחרת ישראל בכדורסל (גברים) (יוסי אמויאל, צבי גזיאל, ברוך חגאי, ציון יעקב, משה לוי, שלמה נקוה, שעבן סחקפי, דוד פרח, עופר צור, דוד קראוס, דני שחר, יואל שפרן) |  |
|    כדורעף |  נבחרת ישראל בכדורעף (גברים) (אלי אונגר, שלמה בורנשטיין, משה ברבלט, אהרון דנציגר, חגי זמיר, ניצן עצמון, יגאל פזי, רוני פרדקין, אליעזר קלינה, צבי קרש) |  |
|    סיף |  ששון אהרוני •  נבחרת ישראל בסיף (נשים) (חמדה לוי, איילה מלחן, מרגלית פרץ) |  |
|  קליעה | אמנון אבנרי • שלמה אהרוני •  דורון אשר • בועז גרוסמן • יחזקאל חי • עליז נוי •  נסים פילוסוף • אהרון פרקש • רפאל קורנפלד • יגאל תם |  |
|    שחייה | אסף אגמון • ירון אופשטיין • הנרי אקוקה •  חנוך בודין •  רון בולוטין •   אורי ברגמן •  יוסף ונגר • אריאל ורהפטיג • רות מסס •  מירי סיסו •  שלמה פינטו • גיל פלח •  ברוך פרצמן •  משחה שליחים (אסף אגמון, יוסף ונגר, שלמה פינטו) •  משחה שליחים (אסף אגמון, אורי ברגמן, יוסף ונגר, שלמה פינטו) |  |
|  משלחת ישראל למשחקים הפאראלימפיים סיאול (1988)  |
| --- | --- | --- |
|    אתלטיקה |  נחמן וולף •  דוד יעקובוביץ' • גאולה סירי •  צפורה רובין |  |
|    הרמת משקולות |  עמוס גינוסר •  שמואל חיימוביץ' •  אברהם שטרויך |  |
|    טניס | ששון אהרוני |  |
|    טניס שולחן | שלמה אהרוני • חיים אשכנזי • יעקב סולימן • אהרון פרקש |  |
|    כדורסל | נבחרת ישראל בכדורסל (גברים) (אריאל אוטולנגי, צבי גזיאל, ברוך חגאי, ציון יעקב, חיים כהן, משה לוי, חנן לושקוב, עופר צור, דוד קורן, מקבל שופנייה, יוסי תמיר)   נבחרת ישראל בכדורסל (נשים) (נאורה אבן-זהב, אסתר טרי, נורית יעקב, חמדה לוי, אריאלה מיזן, מלי מילר, איילה מלחן, רחל סעיד, סמדר צור, בתיה שוויקי) |  |
|    כדורעף |  נבחרת ישראל בכדורעף (גברים) (אלי אונגר, שלמה בורנשטיין, אייל גור, חגי זמיר, גד לנצר, יגאל פזי, רוני פרדקין, אליעזר קלינה, צבי קרש) |  |
|    כדורשער | נבחרת ישראל בכדור שער (גברים) (אהרון אקוקה, אורי בשה, אורי כהן, מרדכי לוי, ראובן פרח, זהר שרון) |  |
|    סיף | חמדה לוי • איילה מלחן • רחל סעיד • מרגלית פרץ •  נבחרת ישראל (חמדה לוי, איילה מלחן, רחל סעיד, מרגלית פרץ) |  |
|    קליעה |  דורון אשר • נסים פילוסוף •  רות קידר |  |
|    שחייה |  בועז אבהר • אסף אגמון •  חנוך בודין •  רון בולוטין •  אורי ברגמן •  טל גולן •  יוסף ונגר •  יזהר כהן •  מירי סיסו •  שלמה פינטו • ברוך פרצמן •  סמדר צור •  משחה שליחים (גברים) •  משחה שליחים (גברים) |  |
סילבסטר ג'ספר

סילבסטר אלכסנדר ג'ספר (באנגלית: Sylvester Alexander Jasper, בבולגרית: Силвестър Александър Джаспър; נולד ב-13 בספטמבר 2001 בלונדון שבאנגליה) הוא כדורגלן אנגלי-בולגרי המשחק בעמדת קשר הכנף בשלונסק ורוצלב.
קריירת מועדונים

ג'ספר נולד בלונדון שבאנגליה לאם בולגרייה ולאב ניגרי שחי ולמד בבולגריה.
הוא גדל במחלקות הנוער של קווינס פארק ריינג'רס ופולהאם. ב-26 בינואר 2020 ערך את הופעת הבכורה שלו בקבוצה הבוגרת של פולהאם, בהפסד 0–4 למנצ'סטר סיטי במסגרת הסיבוב הרביעי של גביע ה-FA לעונת 2019/2020. ב-20 ביוני ערך את הופעת הבכורה שלו בפוטבול ליג צ'מפיונשיפ, בהפסד 0–2 לברנטפורד במסגרת המחזור ה-38 לעונת 2019/2020. ב-25 באוגוסט חתם על חוזה מקצועני ראשון במועדון. בסך הכל ערך שתי הופעות ליגה במדי פולהאם במסגרת הפוטבול ליג צ'מפיונשיפ.
ב-4 באוגוסט 2021 הושאל ג'ספר לקולצ'סטר יונייטד מההפוטבול ליג השנייה עד לחודש ינואר 2022. הוא ערך 18 הופעות ליגה במהלך תקופת ההשאלה, בהן הבקיע שני שערים.
ב-31 בינואר 2022 הושאל ג'ספר להיברניאן מליגת העל הסקוטית עד לתום עונת 2021/2022, עם אפשרות רכישה בתום העונה. ב-5 בפברואר ערך את הופעת הבכורה שלו במועדון, בהפסד 0–1 לסנט מירן במסגרת המחזור ה-25 בליגה. הוא ערך 13 הופעות ליגה במהלך תקופת ההשאלה, והיברניאן לא מימשה את אפשרות הרכישה עליו.
ב-1 בספטמבר 2022 הושאל ג'ספר לבריסטול רוברס מהפוטבול ליג הראשונה למשך עונת 2022/2023. בחודש אוקטובר, לאחר שש הופעות ליגה במדי בריסטול רוברס, נקרא ג'ספר בחזרה לפולהאם, שלא הייתה מרוצה מכמות דקות המשחק שקיבל.
ב-5 באפריל 2023 חתם בפורטימוננסה מליגת העל הפורטוגלית. הוא ערך 25 הופעות ליגה במדי המועדון, בהן הבקיע שני שערים, וב-31 באוגוסט 2024 שוחרר מהמועדון.
ב-2 באוקטובר 2024 חתם בשלונסק ורוצלב.
הערות שוליים

1 2  Confirmed : Winger Eligible For Nigeria, England, Bulgaria Signs New Deal With Fulham | All Nigeria Soccer, www.allnigeriasoccer.com
↑  Blitz.bg/Sport, Сензацията в националния отбор Силвестър Джаспър пред БЛИЦ TV: Бойко Борисов превърна София в Лондон ВИДЕО, Blitz.bg/sport (ב־)
↑  Начало - bTV Спорт, btvsport.bg
↑  Manchester City vs. Fulham - 26 January 2020 - Soccerway, int.soccerway.com
↑  Fulham vs. Brentford - 20 June 2020 - Soccerway, int.soccerway.com
↑  Fulham FC, Jasper's New Contract, Fulham FC, ‏2020-08-25
↑  "Sylvester Jasper: Colchester United sign Fulham forward on loan". BBC Sport (באנגלית בריטית). 2021-08-04. נבדק ב-2024-09-21.
↑  Hibernian FC, Hibernian FC, Hibernian FC (באנגלית)
↑  Hibernian vs. St. Mirren - 5 February 2022 - Soccerway, int.soccerway.com
↑  "Hibernian: Scott Allan vows he has 'plenty football left in me' as he is named among six exits". BBC Sport (באנגלית בריטית). 2022-06-02. נבדק ב-2024-09-21.
↑  01.09.22 Sylvester Jasper signs for Rovers! | Bristol Rovers FC, www.bristolrovers.co.uk (באנגלית)
↑  Fulham FC, Jasper To Join Portimonense, Fulham FC, ‏2023-04-05
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סילבסטר ג'ספר".
ויסאם א-טוויל

| --- | --- |

 לידה:  1970 ‏צוֹר‎, לבנון 
 נהרג:  8 בינואר 2024 (בגיל 54 בערך) מג'דל סלם, לבנון 
 מדינה:  לבנון לבנון
 כינוי:  חאג' ג'וואד
 השתייכות:  חזבאללה חזבאללה
 תפקידים בשירות
 מפקד כוח רדואן  מפקד שטח בכוח רדואן  סגן מפקד כוח רדואן  מפקד כוחות החי"ר של כוח רדואן
 פעולות ומבצעים
 מלחמת לבנון השנייה  מלחמת האזרחים בסוריה  מלחמת חרבות ברזל
 
ויסאם א-טוויל (בערבית: وسام الطويل, תעתיק מדויק: וסאם אלטויל; ידוע גם בשם; 1970 – 8 בינואר 2024), הידוע בשם חאג' ג'וואד (حاج جواد) היה מחבל לבנוני, מפקד בכיר בכוח רדואן של ארגון הטרור חזבאללה. נהרג בח'ירבת סלם, לבנון, בסיכול ממוקד במהלך הלחימה בחזית הצפונית במלחמת חרבות ברזל.
ביוגרפיה

א-טוויל נולד בשנת 1970, הוא הצטרף לחזבאללה בגיל צעיר. ב-2006 השתתף בחטיפת חיילי צה"ל בגבול לבנון שהובילה לפרוץ מלחמת לבנון השנייה. במהלך מלחמת האזרחים בסוריה מילא תפקיד מרכזי בתמיכה בממשלת סוריה בראשות בשאר אל-אסד, היה אחראי לפיגוע בצומת מגידו במרץ 2023, שבו ישראלי נפצע קשה. עד למותו שימש מפקד בכיר בכוח רדואן של חזבאללה והיה אחראי לתקיפת יב"א 506 בהר מירון, שאירעה יומיים לפני הריגתו.
הוא גיסו של חסן נסראללה, מזכ"ל חזבאללה.